Diari Oficial de la Generalitat Valenciana


Sumari del DOGV 3729, del 12-04-2000 (2000/2352)

ACORD d'1 de febrer de 2000, de la Comissió Territorial d'Urbanisme de València, que fa referència a la modificació número 10, barri del Crist, unitat d'execució B d'Aldaia.
-----------------------------------------------------------------------------------------------------------------------------------------------------------------------------

### Dades del document

Número de DOGV
:   3729

Data del DOGV
:   12-04-2000

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2000/2352


Data del document
:   01-02-2000

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

Descriptors 

:   * Aldaia
    * pla d'urbanisme

ACORD d'1 de febrer de 2000, de la Comissió Territorial d'Urbanisme de València, que fa referència a la modificació número10, barri del Crist, unitat d'execució B d'Aldaia. [2000/A2352]
  
Vist l'expedient tramés per l'Ajuntament d'Aldaia que fa referència a la modificació número 10, barri del Crist, unitat d'execució B, i d'acord amb els següents:
  
Antecedents de fet
  
1. El projecte es va sotmetre a informació pública per mitjà de l'acord del ple de l'Ajuntament en la sessió celebrada el dia 27 de juliol de 1999. Després del pertinent període d'exposició pública, en el qual no es van presentar al·legacions, el va aprovar provisionalment el mateix òrgan el 26 d'octubre de 1999.
  
2. El projecte consta d'una memòria informativa, memòria justificativa, fitxa de la unitat i plànols.
  
3. L'objecte de la modificació és l'ordenació detallada de la unitat d'execució 1-B del Pla General d'Aldaia, situat en sòl urbà. Aquest planejament preveia una ordenació de les superfícies en tres illes edificables d'unes dimensions dispars amb un màxim de 4 plantes d'alçada, i una part d'illa contigua on es permetia la consolidació de tres plantes. Amb la nova ordenació proposada es disminueix la dimensió de les tres illes i s'eleva l'alçada d'aquestes fins a sis alçades.
  
4. La modificació es justifica en el fet d'aconseguir unes dimensions més adequades que permeten una millor distribució de l'espai en els habitatges que s'han de promoure, sense passar de l'edificabilitat permesa en el planejament actual. Amb la disminució de l'ocupació de les illes s'aconsegueix una major superfície de vials (amplària de voreres i calçades), i una major distància entre edificacions.
  
5. Durant la tramitació de l'expedient no s'han sol·licitat informes sectorials.
  
6. Aldaia té un pla general d'ordenació urbana aprovat definitivament per la Comissió Territorial d'Urbanisme el 5 de gener de 1990.
  
Amb data 1 de juny de 1999 es va aprovar la modificació puntual número 7 que divideix la unitat d'execució número 1 en A i B.
  
7. La Comissió Informativa de la Comissió Territorial d'Urbanisme de València, en la sessió celebrada el 21 de gener de 2000, va emetre un informe relatiu al projecte de què tractem, complint així el que estableix l'article 11 del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
Fonaments de dret
  
1. La tramitació ha sigut correcta, d'acord amb el que estableix l'article 38, per remissió de l'article 55.1, de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (d'ara endavant, LRAU).
  
2. La documentació està completa, als efectes del compliment del que estableix l'article 27 de la LRAU.
  
3. L'ordenació sol·licitada té els següents paràmetres comparatius amb els actualment vigents:
  
 Ord. actual Ord. proposada
  
Sup. neta 7.487 m² 6.771,79 m²
  
 38,67 % 34,9 %
  
Sup. neta edif. (sobre rasant) 7.487 m² 5.156,74 m²
  
 38,67 % 26,6 %
  
Sup. s/ rasant (servitud de pas) 1.615,05 m²
  
 8,34 %
  
Vials 8.498 m² 8.570 m²
  
 43,90 % 44,27 %
  
Sostre edificable 29.471 m² 29.461 m²
  
Coeficient d'edificabilitat 1,52 m² 1,52 m²
  
La modificació proposada no altera el coeficient d'edificabilitat establit pel Pla General d'Ordenació Urbana i s'incrementa, per contra, la superfície destinada a espais lliures i vials, la menor superfície d'ocupació comporta la possibilitat d'un major aprofitament en alçada, sense augmentar el coeficient d'edificabilitat. S'ajusta el traçat del vial carrer del Cid, cosa que possibilita l'ampliació de la zona verda.
  
L'ordenació presentada no afecta l'ordenació estructural ni la xarxa primària d'infraestructures del planejament, i millora els estàndards actuals de sòl urbà. Respecte de l'alçada proposada, no passa de la màxima permesa en la zona.
  
4. Les determinacions que conté la modificació es consideren correctes des del punt de vista de les exigències de la política urbanística i territorial de la Generalitat, tal com recull l'article 40 de la LRAU.
  
5. La Comissió Territorial d'Urbanisme, a proposta del director general d'Urbanisme i Ordenació Territorial, és l'òrgan competent per a l'emissió de dictàmens resolutoris sobre l'aprovació definitiva de modificacions del pla general de municipis de menys de 50.000 habitants, de conformitat amb el que estableixen els articles 55.1 i 39 de la LRAU, en relació amb els articles 9.1 i 10.a del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
En vista de tot el que s'ha exposat anteriorment, la Comissió Territorial d'Urbanisme, en la sessió celebrada l'1 de febrer de 2000, acorda aprovar definitivament la modificació número 10, barri del Crist, unitat d'execució B.
  
Contra la present resolució, que no exhaureix la via administrativa, es podrà interposar un recurs d'alçada davant del conseller d'Obres Públiques, Urbanisme i Transports de la Generalitat Valenciana, en el termini d'un mes, comptador a partir de l'endemà de la data de recepció d'aquesta notificació.
  
Tot això, sense perjudici que es puga interposar qualsevol altre recurs que es considere oportú.
  
València, 1 de febrer de 2000.- El secretari de la Comissió Territorial d'Urbanisme: José Manuel Palau Navarro.